જિલ્લા મેજિસ્ટ્રેટ, નવસારીના તાજેતરના જાહેરનામામાં પીઓપી ઉપર પ્રતિબંધાત્મક આદેશો કરવાની સાથે આવી મૂર્તિઓના વિસર્જન અંગે પણ આદેશ કરાયા છે. જેમાં પીઓપીની મૂર્તિઓ વિસર્જન સમયે નદી-તળાવના કિનારે પૂજનવિધિ કરી નદી-તળાવના કિનારે રાખવી અને નદી-તળાવમાં પધરાવવી નહીં. કૃત્રિમ તળાવો બનાવ્યા સિવાય વિસર્જન કરવું નહીં. પીઓપીના વિસર્જન અંગે કૃત્રિમ તળાવનું દિશાસૂચન થતા નવસારીમાં પૂર્ણા નદીના કિનારે પણ કૃત્રિમ તળાવ બનાવાય છે. જોકે તળાવ ખુબ નાનું હોય છે અને તેમાં બધી પીઓપીની પ્રતિમાઓનું વિસર્જન થઈ શકે માની શકાય એમ નથી !